als_Latn dik_Latn sag_Latn
Matura 2017 JO- BE
Për tu njohur me kriteret e pranimit në Universitetin Katolik "Zoja e Këshillit të Mirë" për vitin akademik 2017-2018:
VENDIM Nr. 346, DATË 19.4.2017 "PËR PËRCAKTIMIN E KRITERIT TË NOTËS MESATARE PËR PRANIMIN E KANDIDATËVE në programet e studimeve të ciklit të parë dhe programet e integruara të studimeve të ciklit të dytë, në institucionet e arsimit të lartë, për vitin akademik 2017-2018
Të gjithë të interesuarit që kanë përfunduar arsimin e mesëm jashtë vendit dhe dëshirojnë të aplikojnë për t’u pranuar në Institucionet e Arsimit të Lartë në Shqipëri, për vitin akademik 2017-2018, duhet të kryejnë njehsimin e diplomës së shkollës së mesme, të fituar jashtë vendit, pranë Qendrës së Shërbimeve Arsimore (QSHA).
Kandidatët e vendeve jo-BE, të cilët kanë përfunduar të gjitha proçedurat e përcaktuara nga Ministria e Arsimit dhe Sportit, mund të marrin pjesë në konkurset e pranimit në datat e mëposhtme:
PUBLIKOHEN DATAT E KONKURSEVE TË PRANIMIT PËR RAUNDIN E PARË (Për kandidatë shqiptarë dhe kandidatë të vendeve jo- BE)
Për më shumë informacion në lidhje me aplikimin dhe regjistrimin e kandidatëve shtetas jo-BE, ngelemi në pritje të udhëzimit të posaçëm nga Ministria e Arsimit dhe Sportit.
Ju kujtojmë që përzgjedhja e kandidatëve fitues në programet e studimit që ofron Universiteti Katolik "Zoja e Këshillit të Mirë" bëhet nëpërmjet konkurseve të pranimit.
Konkursi i pranimit zhvillohet në gjuhën italiane dhe konsiston në:
- (20 pikë) Testim me shkrim mbi njohjen e gjuhës italiane;
- (30 pikë) Mesatarja e përgjithshme e përllogaritur sipas VKM nr. 346, datë 19.04.2017, që shprehet si mesatarja aritmetike e thjeshtë e treguesve të mëposhtëm:
- Mesatares së Përgjithshme të shkollës së mesme (Mesatarja aritmetike e thjeshtë e notave përfundimtare vjetore të lëndëve për të gjitha vitet e shkollimit në arsimin e mesëm)
- Mesatares së Maturës Shtetërore (Mesatarja aritmetike e thjeshtë e notave të provimeve të detyruara dhe provimeve me zgjedhje të Maturës Shtetërore);
- (30 pikë) Testim me shkrim në italisht, mbi njohuritë në shkencat natyrore për këto programe studimi: Mjekësi; Odontoiatri dhe Proteza Dentare; Farmaci; Arkitekturë; Infermieristikë; Fizioterapi.
Për programet e studimit Ekonomi Ndërmarrjeje, Inxhinieri Ndërtimi dhe Mjedisi, Shkenca Politike dhe Marrëdhënie Ndërkombëtare nuk kryhet testim mbi njohuritë në Shkencat natyrore.
Në bazë të pikëve të grumbulluara në konkursin e pranimit bëhet edhe renditja e kandidatëve në listën e meritës. Renditja fillon me kandidatin me më shumë pikë dhe vijon në rendin zbritës.
Kujdes!!!
Këto informacione mund të ndryshojnë në varësi të Udhëzimeve të mëtejshme të Ministrisë së Arsimit dhe Sportit.
Kandidatët e interesuar janë të lutur të plotësojnë modulin “Manifestazione di interesse” në linkun e mëposhtëm:
Shprehje interesi (Shqip)
Shprehje interesi (Italisht)
FAQ: Pyetjet më të shpeshta (Frequently Asked Questions)
luo_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn